Борис Младенов-Young
Все още помня първия си стаж…

chitanka.info

Все още помня първия си стаж[1] —

в родилното работех нощна смяна

със цял екип дежурен антураж

и тази нощ велико чудо стана.

Сам изродих отрок от мъжки пол!

Екипът спеше… Той не го дочака,

в ръцете ми се изтърколи гол

и след секунди с мощен глас изплака.

А сутринта на входа мъж ме спря

с две думи: „Докторе, благодаря!“

И като до земи ми се поклони

ме сюрпризира в следващия миг

с бутилка водка и найлонов плик

с кутия шоколадови бонбони.

Сидни, Австралия — 2016 г.

[1] През шестата година от следването първият ми стаж като стажант-лекар беше в Акушерство и Гинекология. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.